CELEX: 62007CN0529
Language: et
Date: 2007-11-28 00:00:00
Title: Kohtuasi C-529/07: Eelotsusetaotlus, mille Oberster Gerichtshof (Austria) 28. novembril 2007 — Chocoladefabriken Lindt & Sprüngli AG versus Franz Hauswirth GmbH

9.2.2008   
            
            
               ET
            
            
               Euroopa Liidu Teataja
            
            
               C 37/13
            
         Eelotsusetaotlus, mille Oberster Gerichtshof (Austria) 28. novembril 2007 — Chocoladefabriken Lindt & Sprüngli AG versus Franz Hauswirth GmbH
   (Kohtuasi C-529/07)
   (2008/C 37/17)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Hageja/Kaebuse esitaja: Chocoladefabriken Lindt & Sprüngli AG
   
      Kostja/Vastustaja: Franz Hauswirth GmbH
   Eelotsuse küsimused
   
               1.
            
            
               Kas nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (1) artikli 51 lõike 1 punkti b tuleb tõlgendada nii, et ühenduse kaubamärgi taotleja tegutses pahauskselt juhul, kui ta taotluse esitamise ajal teadis, et tema konkurent kasutab (vähemalt) ühes liikmesriigis sarnast või segiaetavalt sarnast tähist samade või sarnaste kaupade või teenuste jaoks ning kui ta taotles kaubamärgi registreerimist selleks, et takistada konkurendi poolt selle tähise edasist kasutamist?
            
         
               2.
            
            
               Juhul kui esimesele küsimusele vastatakse eitavalt:
               kas taotleja tegutses pahauskselt kui ta taotles kaubamärgi registreerimist selleks, et takistada konkurendi poolt selle tähise edasist kasutamist, kuigi ta taotluse esitamise ajal teadis või pidi teadma, et konkurent on samade või segiaetavalt sarnaste kaupade või teenuste puhul sama või sarnase tähise kasutamise käigus omandanud „maineväärtuse”.
            
         
               3.
            
            
               Juhul kui esimesele või teisele küsimusele vastatakse jaatavalt:
               kas pahausksus puudub, kui taotleja tähis on omandanud üldtuntuse avalikkuse jaoks ja sellega koos ausat konkurentsi tagava kaitse?
            
         
      (1)  EÜT 1994 L 11, lk 1; ELT eriväljaanne 17/1, lk 146.